"برنت" مارکا‌لی نفت شنبه گونو ساتیش‌لارینا نیسبتن 50 سنت اوجوز ساتیلیر. بیر بوشقا حاضیردا 56،30 دو‌لاردان تکلیف اولونور.
اوپک-ین صدری محمد بارکیندو راضیلاشمایا ایمضا آتان اؤلکه‌لرین اؤتن آی نفت اوره تیمینی آزالتما سیاستینه 100 فایز عمل ائتدیگینی و ذخیره لرین بؤیوک اؤلچوده آزالدیغینی بیلدیریب. روسیا ایسه احتیاج اولدوغو حالدا موقاویله‌نین مدتی‌نین مارت آیین‌دان سونرایا قدر ده اوزادیلا بیله‌جگینی اعلان ائدیب.
نفت بو آی ذخیره لرین آرتماسی و آمریکا-دا قاسیرغا‌لار سونراسی نفت آریتما تاسیسلرین فعالیتینی برپا ائتمه‌سی ایله بیرلیکده 7 فایزدن چوخ دیر قازانیب. عینی زاماندا آمریکا-دا آکتیو ایشلک نفت قویولاری‌نین سایی آردیجیل اوچ هفته‌دیر آزالماقدا داوام ائدیر.
بو آرادا غربی تگزاس نفتی ده اوجوزلاشیب. حاضیردا WTI نفتی 50،49 دو‌لاردان تکلیف اولونور.
متخصص‌لر دونیادا نفت ذخیره لرینین گؤزله‌نیلدیگین‌دن داها آز سرعتله آزالدیغینی بیلدیریر. دیگر طرف‌دن آمریکا-دا قایا نفتی اوره تیجیلرینین اوره تیمی آرتیراجاغی تخمین ائدیلیر. بو ایسه قیمت‌لرین آرتیمی‌نین سرحدلی اولاجاغی آنلامینا گلیر.
